Kaapse strate toe met viering van Mandela-vrylating | Netwerk24
Kaapse strate toe met viering van Mandela-vrylating
09 Februarie 2020 18:14
Die Kaapse stadsraad het Sondag in ’n verklaring gesê dat Darlingstraat en verskeie ander nabygeleë paaie vanaf Maandag om 01:00 tot 22:00 Dinsdag 11 Februarie vir verkeer of gedeeltelik vir verkeer gesluit sal wees.
Richard Coleman, die woordvoerder vir die Kaapstadse verkeersdienste, het gesê die beperkinge is om ’n geleentheid aan te bied wat die 30-jaar van oudpres. Nelson Mandela se vrylating uit die tronk vier.
“Van Maandagoggend 01:00 sal geen voertuie toegelaat word om voor die stadsaal, tussen Paradestraat en Corporationstraat, te stop nie.”
Darlingstraat sal van Maandag 09:00 ook beperk word tot net twee enkelbane.
Van Maandag 18:00 sal Darlingstraat tussen Laer Pleinstraat en Buitenkant vir verkeer gesluit wees tot die vieringe afgehandel is.
Geen parkering sal ook in Corporationstraat of in Paradestraat toegelaat word nie.
Motoriste is versoek om waar moontlik alternatiewe roetes te gebruik omdat die beperkinge kan veroorsaak dat daar ’n verkeersopeenhoping is. Daar sal egter verkeerspersoneel in die gebied wees om verkeer te reguleer.
Meer oor: Nelson Mandela | Kaapstad | Mandela-Vrylating | Herdenking
Mandela-beeld nie betyds terug op balkon
Nuwe feite oor Mandela se vrylating bekend